ბრიჯტაუნი
ბრიჯტაუნი — ბარბადოსის დედაქალაქი და უდიდესი ქალაქი, 2006 წლის მონაცემებით, მისი მოსახლეობა შეადგენს 96 578 ადამიანს. ქალაქის გარშემო შექმნილია აგლომერაცია, რომელსაც დიდ ბრიჯტაუნს უწოდებენ. ქალაქი მოქცეულია სენტ-მიშელის ოლქის ტერიტორიაზე. თანამედროვე ბრიჯტაუნის ადგილას, 1628 წელს დასახლება ინგლისელებმა დააარსეს. დღეს ბრიჯტაუნი ვესტ-ინდოეთის უმნიშვნელოვანეს ტურისტულ ღირსშესანიშნაობას და მნიშვნელოვან ფინანსურ ცენტრს წარმოადგენს. 2011 წელს, ქალაქის ისტორიული ნაწილი იუნესკომ მსოფლიო მემკვიდრეობის სიაში შეიტანა.